РЕШЕНИЕ № 449 на МС от 15.06.2006 г. за определяне на спечелилия неприсъствения конкурс кандидат за концесионер на гражданско летище за обществено ползване Бургас и гражданско летище за обществено ползване Варна - публична държавна собственост
Обн., ДВ, бр. 50 от 20.06.2006 г.
На основание чл. 18, ал. 2 от Закона за концесиите, чл. 43б, ал. 10 от Закона за гражданското въздухоплаване във връзка с чл. 30 и чл. 32, ал. 1 от Правилника за прилагане на Закона за концесиите, приет с Постановление № 240 на Министерския съвет от 1995 г. (обн., ДВ, бр. 111 от 1995 г.; изм. и доп., бр. 15 от 1997 г., бр. 39 от 1998 г., бр. 48 от 2000 г., бр. 27 от 2002 г., бр. 13 и 101 от 2004 г. и бр. 10, 78, 83 и 96 от 2005 г.), Решение № 647 на Министерския съвет от 2004 г. за предоставяне на концесия за гражданско летище за обществено ползване Бургас и гражданско летище за обществено ползване Варна - публична държавна собственост (ДВ, бр. 74 от 2004 г. и бр. 24 от 2006 г.), Решение № 9148 на Върховния административен съд от 2005 г., Решение № 978 на Върховния административен съд от 2006 г. и доклад на комисията по чл. 10 от Закона за концесиите, определена със заповед № Р-57 на министър-председателя от 27 август 2004 г., изменена със заповед № Р-16 от 10 февруари 2006 г., за организиране на неприсъствения конкурс за определяне на концесионер
МИНИСТЕРСКИЯТ СЪВЕТ
РЕШИ:
1. Определя обединението от FRAPORT AG Frankfurt Airport Services Worldwide - Германия, и "БМ Стар" - ЕООД, България ("Фрапорт Туин Стар Еърпорт Мениджмънт" - АД), за спечелил кандидат в неприсъствения конкурс за предоставяне на концесия върху следните обекти - публична държавна собственост:
1.1. Гражданско летище за обществено ползване Бургас, включващо:
1.1.1. територия с обща площ 2 531 795,161 кв. м, състояща се от поземлени имоти, както следва: имоти № 07079.690.001, № 07079.690.017, № 07079.690.027 и № 07079.690.028, попадащи в землището на Бургас, кв. Сарафово, и имоти № 57491.360.001 и № 57491.360.003, попадащи в землището на Поморие, област Бургас, съгласно кадастрална карта и кадастрални регистри, одобрени със Заповед № 300-5-2 на изпълнителния директор на Агенцията по кадастъра от 7 януари 2004 г., построените върху терена сгради, съоръженията, оборудването, прилежащата инфраструктура и принадлежностите, посочени в конкурсната документация;
1.1.2. в предмета на концесията не са включени обектите - публична държавна собственост, предоставени за управление на Държавно предприятие "Ръководство на въздушното движение" - София, посочени в конкурсната документация.
1.2. Гражданско летище за обществено ползване Варна, включващо:
1.2.1. територия с обща площ 2 231 467 кв. м, състояща се от поземлени имоти, както следва: урегулиран поземлен имот "Разливно стопанство за ГСМ", намиращ се в промишлена зона "Тополи" - Варна, с площ, граници и съседи, подробно описани в Акт за публична държавна собственост № 4140 от 30 януари 2003 г., съставен от областния управител на област Варна, имоти № 00182 307.012, № 00182 307.027 и № 00182 307.028, попадащи в землището с. Аксаково, община Аксаково, област Варна, и имоти № 10135.193.001 и № 10135.214.011, попадащи в землището на кв. Владиславово, община Варна, съгласно кадастрална карта и кадастрални регистри, одобрени със Заповед № 300-5-11 на изпълнителния директор на Агенцията по кадастъра от 9 февруари 2004 г., построените върху имотите сгради, съоръженията, оборудването, прилежащата инфраструктура и принадлежностите, посочени в конкурсната документация;
1.2.2. в предмета на концесията не са включени обектите - публична държавна собственост, предоставени за управление на Държавно предприятие "Ръководство на въздушното движение" - София, посочени в конкурсната документация.
1.3. Концесията по т. 1 включва и сградите и съоръженията, които ще бъдат изградени от концесионера с негови средства в съответствие с влязъл в сила подробен устройствен план.
1.4. Обектите на концесия могат да бъдат допълнени с решение на Министерския съвет в съответствие с предвижданията на влязъл в сила подробен устройствен план за разширение на съответното гражданско летище.
2. Одобрява резултатите от проведения неприсъствен конкурс за избор на концесионер за гражданско летище за обществено ползване Бургас и гражданско летище за обществено ползване Варна - публична държавна собственост.
3. Определя размера на годишното концесионно възнаграждение в съответствие с т. 8.4 от Решение № 647 на Министерския съвет от 2004 г. и предложението на обединението от FRAPORT AG Frankfurt Airport Services Worldwide - Германия, и "БМ Стар" - ЕООД, България ("Фрапорт Туин Стар Еърпорт Мениджмънт" - АД), за участие в неприсъствения конкурс, както следва:
3.1. Определя годишното концесионно възнаграждение в размер 19,2 (деветнадесет цяло и две) на сто от по-голямата от следните две суми:
3.1.1. общия размер на приходите от всички дейности за текущата година, свързани с ползването на обектите на концесия, или
3.1.2. общия размер на приходите от всички такси от гражданско летище за обществено ползване Бургас и гражданско летище за обществено ползване Варна по чл. 120, ал. 1 от Закона за гражданското въздухоплаване и приходите от дейностите на действащите летищни оператори "Летище Бургас" - ЕАД, и "Летище Варна" - ЕАД, за 2003 г., коригиран с приложимия за съответния период инфлационен индекс, съгласно концесионния договор.
4. Упълномощава министъра на транспорта да сключи концесионния договор в едномесечен срок от влизането в сила на решението с дружество, учредено по Търговския закон, в което обединението от FRAPORT AG Frankfurt Airport Services Worldwide - Германия, и "БМ Стар" - ЕООД, България, ще притежава целия капитал на дружеството.
Новосъздаденото дружество е обвързано от предложението, направено от обединението от FRAPORT AG Frankfurt Airport Services Worldwide - Германия, и "БМ Стар" - ЕООД, България, за участие в конкурса.
5. Концесионният договор се сключва при условията на това решение, Решение № 647 на Министерския съвет от 2004 г. и направеното от обединението от FRAPORT AG Frankfurt Airport Services Worldwide - Германия, и "БМ Стар" - ЕООД, България, предложение за участие в неприсъствения конкурс.
6. Концесионният договор влиза в сила в 60-дневен срок от подписването му при условията, определени в него.
7. Внесеният от обединението от FRAPORT AG Frankfurt Airport Services Worldwide - Германия, и "БМ Стар" - ЕООД, България, паричен депозит за участие в конкурса се задържа и прихваща от еднократното концесионно възнаграждение.
8. Освобождава внесените депозити за участие в конкурса на останалите участници в конкурса.
9. Решението подлежи на обжалване относно неговата законосъобразност в 7-дневен срок от обнародването му в "Държавен вестник".